CELEX: C2007/183/77
Language: el
Date: 2007-08-04 00:00:00
Title: Υπόθεση T-215/07: Προσφυγή της 22ας Ιουνίου 2007 — Donnici κατά Κοινοβουλίου

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/40
            
         Προσφυγή της 22ας Ιουνίου 2007 — Donnici κατά Κοινοβουλίου
   (Υπόθεση T-215/07)
   (2007/C 183/77)
   Γλώσσα διαδικασίας: η ιταλική
   Διάδικοι
   
      Προσφεύγων: Beniamino Donnici (εκπρόσωποι: M. Sanino, G. Roberti, I. Perego και P. Salvatore, δικηγόροι)
   
      Καθού: Ευρωπαϊκό Κοινοβούλιο
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του Ευρωπαϊκού Κοινοβουλίου της 24ης Μαΐου 2007 περί ελέγχου της εντολής του προσφεύγοντος·
            
         
               —
            
            
               να αναγνωρίσει, δυνάμει του άρθρου 241 ΕΚ, το παράνομο του άρθρου 3, παράγραφος 5, του Εσωτερικού Κανονισμού του Ευρωπαϊκού Κοινοβουλίου·
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   Η προσβαλλόμενη απόφαση κηρύσσει ανίσχυρη την εντολή του Beniamino Donnici ως βουλευτή του Ευρωπαϊκού Κοινοβουλίου, του οποίου η εκλογή κοινοποιήθηκε από την αρμόδια εθνική αρχή, και επιβεβαιώνει το κύρος της εντολής του Achille Occhetto.
   Υπογραμμίζεται συναφώς ότι, με απόφαση που έχει αποκτήσει ισχύ δεδικασμένου, το ιταλικό Consiglio di Stato ακύρωσε την ανακήρυξη του Achille Ochetto ως μέλους του Ευρωπαϊκού Κοινοβουλίου.
   Προς στήριξη των αιτημάτων του, ο προσφεύγων υποστηρίζει ότι το Ευρωπαϊκό Κοινοβούλιο:
   
               —
            
            
               δεν ήταν αρμόδιο να αποφανθεί επί του κύρους της εντολής του Beniamino Donnici ως ευρωβουλευτή·
            
         
               —
            
            
               παρέβη το άρθρο 12 της Πράξεως του 1976, το οποίο δεν του επιτρέπει να αμφισβητεί τις αποφάσεις που λαμβάνουν οι εθνικές αρχές στο πλαίσιο των προνομιών τους·
            
         
               —
            
            
               κακώς εφάρμοσε το άρθρο 3, παράγραφος 5, του Εσωτερικού Κανονισμού, του οποίου, εξάλλου, το παράνομο επικαλείται ο προσφεύγων, στο μέτρο που η διάταξη αυτή αντιβαίνει στην Πράξη του 1976. Ως πηγή παραγώγου δικαίου, ο Εσωτερικός Κανονισμός δεν μπορεί, άλλωστε, να απονέμει στο Ευρωπαϊκό Κοινοβούλιο αρμοδιότητες οι οποίες δεν προβλέπονται ήδη από την Πράξη·
            
         
               —
            
            
               κακώς έκρινε ότι υπήρχε παράβαση του άρθρου 6 της Πράξεως του 1976 και παραβίασε την αρχή του δεδικασμένου μη δεχόμενο την εφαρμογή αποφάσεων οι οποίες έχουν εκδοθεί επί της υποθέσεως από τα εθνικά δικαστήρια και έχουν καταστεί οριστικές·
            
         
               —
            
            
               δεν αιτιολόγησε προσηκόντως την προσβαλλόμενη απόφαση και, ειδικότερα, δεν εξήγησε γους λόγους για τους οποίους δεν έλαβε υπόψη του την αντίθετη γνώμη που διατύπωσε σχετικά η νομική του υπηρεσία.